6. โครงการในอนาคต

  ถึงแม้ว่าหนังสือพิมพ์ธุรกิจรายวันฉบับภาษาไทย “โพสต์ ทูเดย์” จะมีอายุไม่ถึง 2 ปี
  แต่ก็ได้รับการยอมรับอย่างกว้างขวางในตลาดผู้อ่านและแวดวงข่าวสารทั่วไป
  จากผลของการสำรวจหนังสือพิมพ์ที่มีจำนวนผู้อ่านมากที่สุดในประเทศไทยในปีที่ผ่านมาโดยบริษัทสำรวจและวิจัยชั้นนำแห่งหนึ่งยิ่งตอกย้ำให้เห็นถึงความสำเร็จของหนังสือพิมพ์โพสต์ทูเดย์
  ซึ่งสามารถติดอันดับเป็นหนังสือพิมพ์ที่มียอดผู้อ่านมากที่สุด 1 ใน 10 อันดับแรก หรือ ท็อปเทน
  อย่างไรก็ตาม ทางกองบรรณาธิการหนังสือพิมพ์โพสต์ ทูเดย์
  ยังคงมีความมุ่งมั่นที่จะปรับปรุงในด้านเนื้อหาอย่างต่อเนื่อง ภายใต้ข้อเสนอแนะของผู้อ่าน
  ด้วยความตั้งใจอย่างแน่วแน่ที่จะผลิตหนังสือพิมพ์เพื่อตอบสนองความต้องการของผู้อ่านอย่างแท้จริง

  นอกจากนี้แล้ว ในปี พ.ศ.2547 ยังนับเป็นปีแห่งการเปลี่ยนแปลงสำหรับหนังสือพิมพ์บางกอกโพสต์
  กล่าวคือ การนำ เสนอรูปแบบใหม่ที่ทันสมัยยิ่งขึ้น
  เพื่อตอกย้ำความโดดเด่นและความเป็นหนังสือพิมพ์ภาษาอังกฤษชั้นนำ
  โดยรูปโฉมใหม่ของหนังสือพิมพ์บางกอกโพสต์ได้เริ่มออกสู่สายตาประชาชน เมื่อวันที่ 1 สิงหาคม
  2547 ซึ่งเป็นวันครบรอบปีที่ 58 ของหนังสือพิมพ์บางกอกโพสต์
  ซึ่งรูปแบบใหม่สามารถผสมผสานกันได้อย่างลงตัวระหว่างเนื้อที่ข่าวที่เพิ่มขึ้นและการจัดวางเนื้อหาของข่าวที่เหมาะสม
  ด้วยการนำเสนอที่ดูสะอาดตา สวยงามขึ้นอย่างเห็นได้ชัด
  ส่งผลให้ผู้อ่านสามารถอ่านใจความของข่าวได้ง่ายและสะดวกมากยิ่งขึ้นในขณะที่ยังคงรักษาความแข็งแกร่งด้านภาพลักษณ์ของหนังสือพิมพ์บางกอกโพสต์ไว้ได้อย่างดียิ่ง
  การปรับปรุงรูปแบบครั้งนี้ไม่เพียงแต่ทำให้หนังสือพิมพ์บางกอกโพสต์ทันสมัยขึ้นเท่านั้น
  แต่ยังได้สร้างทิศทางที่ชัดเจนสำหรับอนาคตอีกด้วย

  ในส่วนของนโยบายการผลิตของบริษัทฯ
  บริษัทได้ขยายขีดความสามารถในการผลิตหนังสือพิมพ์ให้ได้ปริมาณมาก ยิ่งขึ้น
  เพื่อรองรับการขยายตัวของการจัดจำหน่ายและความต้องการในการลงโฆษณาในหนังสือพิมพ์ที่นับวันจะเพิ่มมากขึ้นเรื่อยๆ
  โดยเมื่อช่วงปลายปี 2547 ที่ผ่านมา บริษัทฯ
  ได้ลงทุนสั่งซื้อแท่นพิมพ์ใหม่รวมการติดตั้งในราคาประมาณ 500 ล้านบาทจากบริษัท คูนิค
  แอนด์บาวเออร์ เอจี ( Koenig & Bauer AG) ประเทศเยอรมัน
  ซึ่งเป็นบริษัทผู้ผลิตแท่นพิมพ์ชั้นนำ ระดับโลก

  โดยแท่นพิมพ์ใหม่นี้ คือ แท่นพิมพ์ KBA Prisma
  เป็นแท่นพิมพ์แบบใหม่ที่มีความกว้างสองเท่าต่อหนึ่งเพลท สามารถพิมพ์งาน 4 สี จำนวน 32 หน้า
  ได้เป็นจำนวนถึง 75,000 ชุด ภายในเวลา 1 ชั่วโมง ดังนั้น
  แท่นพิมพ์นี้จึงตอบสนองความต้องการทั้งทางด้านปริมาณการพิมพ์และคุณภาพของสี
  ซึ่งสามารถรองรับความต้องการของตลาดที่เพิ่มสูงขึ้นเรื่อยๆ
  ซึ่งแท่นพิมพ์นี้จะควบคุมด้วยระบบคอมพิวเตอร์ทั้งหมดและมีระบบวางรูปเล่มก่อนการพิมพ์
  เพื่อให้มั่นใจได้ถึงประสิทธิภาพสูงสุดและคุณภาพที่ดีที่สุดในการพิมพ์
  ซึ่งแท่นพิมพ์ใหม่นี้ถือได้ว่าเป็นเครื่องแรกในภูมิภาคเอเชียตะวันออกเฉียงใต้
  คาดว่าจะเริ่มใช้ได้ในช่วงกลางปี 2549 นอกจากนี้ในปี 2548บริษัทฯ
  ยังได้เตรียมที่จะขยายพื้นที่ของโรงพิมพ์
  เพื่อรองรับการผลิตที่จะเพิ่มมากขึ้นจากแท่นพิมพ์ใหม่นี้อีกด้วย

  ในปี 2548 เว็บไซต์ของบางกอก โพสต์ จะดำเนินการปรับเปลี่ยนรูปแบบใหม่
  ไม่ว่าจะเป็นเนื้อหาข่าวสาร การบริการ ค้นหาข้อมูล
  ตลอดจนการให้บริการข่าวสั้นผ่านโทรศัพท์เคลื่อนที่ สำหรับเว็บไซต์ของโพสต์ ทูเดย์
  จะเปิดตัวรูปแบบเว็บไซต์ใหม่ในเดือนกุมภาพันธ์ 2548
  โดยจะปรับเปลี่ยนเนื้อหาข่าวให้มีความหลากหลาย เจาะลึก ทันเหคุการณ์ และฉับไวยิ่งขึ้น

  ในเรื่องของการบริการผลิตสิ่งพิมพ์ที่มีคุณภาพสูง โรงพิมพ์อัลลายด์ พริ้นท์เตอร์ส
  ซึ่งถือเป็นแผนกย่อยของบริษัท โพสต์ พับลิชชิง จำกัด (มหาชน)
  ยังคงมุ่งมั่นที่จะขยายการให้บริการอย่างต่อเนื่อง
  เพื่อให้สอดคล้องกับการเติบโตของเศรษฐกิจไทย ในขณะเดียวกัน
  ก็ไม่ละเลยที่จะสร้างประสิทธิภาพในการทำงานการพิมพ์ที่มีคุณภาพดีเยี่ยม
  ความรวดเร็วในการจัดส่ง และการให้บริการที่เป็นเลิศแก่ลูกค้า

  นอกจากนี้ “Teacher Notes” ซึ่งเป็นส่วนที่จัดจำหน่ายคู่กันกับนิตยสาร สติวเด้นท์ วีคลี่
  ได้เปิดตัวใหม่อีกครั้งพร้อมกับเนื้อหาใหม่ที่เข้มข้นกว่าเดิม เพื่อให้ครู
  อาจารย์ในทุกระดับสามารถนำไปใช้เป็นสื่อในการเรียนการสอนได้
  ด้วยความมุ่งมั่นที่จะเป็นสื่อสิ่งพิมพ์ลำดับที่ 3 ของบริษัทฯ นิตยสาร สติวเด้นท์ วีคลี่
  จึงต้องก้าวต่อไปอย่างไม่หยุดยั้ง เพื่อที่จะบรรลุผลสำเร็จในปี พ.ศ. 2548